wannaphong/clean_thaiwikipedia huggingface dataset:
# ปี่ชวา
ตัวเลา ทำด้วยไม้จริง ๆ แบ่งเป็น 2 ท่อน ท่อนแรก เรียกว่า "เลาปี่" กลึงให้กลมเรียวยาว ภายในโปร่งตลอด ตอนโคนกลึงให้ใหญ่เล็กน้อย มีลูกแก้วคั่น ท่อนบนของลำปี่ ใต้ลูกแก้วเจาะรู 7 รูเรียงตามลำดับ สำหรับปิดเปิด และมี "รูนิ้วค้ำ" อยู่ด้านหลังใกล้กับลูกแก้ว อีกท่อนหนึ่งเรียกว่า "ลำโพงปี่" ทำด้วยไม้จริง กลึงให้กลมเรียว ปลายบานเหมือนดอกลำโพง ภายในโปร่ง ตอนกลางกลึงเป็นลูกแก้วคั่น ตอนบนจะหุ้มด้วยแผ่นโลหะบาง ๆ โดยรอบ สวมรับกับตัวลำปี่ได้พอดี
 ลิ้นปี่ ทำด้วยใบตาลแก่ ตัดพับซ้อนกันเป็น 4 กลีบ สอดใส่ที่ปลาย "กำพวด" ซึ่งทำด้วยโลหะกลมเล็กยาว ภายในโปร่ง ผูกด้วยเชือกเส้นเล็กๆด้วยเงื่อนตะกรุดเบ็ด เคียนด้วยด้ายที่โคนกำพวด เพื่อสอดใส่ให้แน่นในรูปี่ เฉพาะลิ้นปี่ชวาจะมี "กะบังลม" ซึ่งทำด้วยไม้หรือกะลา บางกลม สำหรับรองรับริมฝีปากขณะเป่า สำหรับตัวเลาปี่ชวา นอกจากจะทำด้วยไม้แล้ว ยังสามารถทำให้สวยงามด้วยงาทั้งเลา หรือทำด้วยไม้ประดับงา

ปี่ชวาใช้ในการบรรเลงในวงบัวลอย วงปี่พาทย์นางหงส์ และวงเครื่องสายปี่ชวา นอกจากนี้ปี่ชวายังใช้ในการเป่าประกอบการรำกระบี่กระบองและการชกมวย
# โฆษก
โฆษก หมายถึง ผู้ประกาศ ผู้โฆษณาหรือผู้แถลงข่าวแทน

ต่างจากผู้ให้คำรับรองส่วนตัว โฆษกมีหน้าที่นำเสนอและส่งเสริมฐานะขององค์การอย่างภักดี แม้ขัดแย้งกับความเห็นของผู้นั้นเอง ผลคือ โดยทั่วไปเลือกโฆษกจากลูกจ้างมีประสบการณ์เป็นเวลานาน หรือผู้อื่นที่ทราบกันว่าสนับสนุนเป้าหมายขององค์การ
# วงบัวลอย
วงบัวลอย เป็นชื่อของการบรรเลงดนตรีอีกลักษณะหนึ่ง ประกอบด้วยปี่ชวา กลองมลายู และฆ้องเหม่ง เล่นในงานอวมงคล 

แต่เดิมนั้นวงบัวลอยประกอบด้วยปี่ชวา 1 เลา กลองมลายู 2 คู่และฆ้องเหม่ง ภายหลังใช้กลองมลายูเพียง 1 คู่เท่านั้นเก็บตกงานพระเมรุ...วงปี่พาทย์และวงบัวลอย 
 การใช้บรรเลง 
วงบัวลอยจะบรรเลงในสามโอกาสดังนี้
 การประโคมย่ำยาม เป็นการประโคมหลังจากพระสวดพระอภิธรรมเสร็จแล้ว และบรรเลงเป็นระยะด้วย โดยจะประโคมทั้งหมดสี่ยามด้วยกันได้แก่ยามหนึ่ง (สามทุ่ม) ยามสอง (เที่ยงคืน) ยามสาม (ตีสาม) และย่ำรุ่ง (รุ่งเช้า) และการประโคมแต่ละครั้งจะเริ่มต้นด้วยเพลงบัวลอย นางหน่าย กระดี้รี นางหงส์ หกคะเมน ไต่ลวด หลังจากนั้นอาจจะเล่นเพลงอื่น ๆ ก็ได้ 
 การประชุมเพลิง จะบรรเลงในตอนที่ประธานทำพิธีประชุมเพลิง โดยเพลงที่ใช้ ได้แก่ รัวสามลา บัวลอย นางหน่าย รัวคั่น ไฟชุม เพลงเร็ว รัวคั่นและออกเพลงนางหงส์เป็นเพลงสุดท้ายอนุสรณ์ในงานพระราชทานเพลิงศพ ครูพริ้ง กาญจนผลิน ต.ม.
 เผาจริง จะใช้เพลงทุบมะพร้าว แร้งกระพือปีก กาจับฝาโลง ชักฟืนสามดุ้น และไฟชุม

 ความเชื่อ 
เนื่องจากวงบัวลอยเป็นเพลงที่ใช้ในงานอวมงคลโดยเฉพาะ เพลงบัวลอยมักจะเรียนกันในเขตวัดและไม่ให้เล่นพร่ำเพรื่อ ทำให้วงบัวลอยเป็นวงที่สืบทอดกันในวงแคบ 

 การประสมกับวงปี่พาทย์
# พัก วอนจง
พัก วอน-จง (,; 2010-2053) เป็นขุนนางและทหารของเกาหลีในสมัย ราชวงศ์โชซ็อน ซึ่งดำรงตำแหน่ง ย็องอีจ็อง หรือ อัครมหาเสนาบดี ตั้งแต่ปี ค.ศ. 1506 ถึง ค.ศ. 1510 เขาเป็นผู้นำคนสำคัญของ รัฐประหารพระเจ้าจุงจง ที่นำพระเจ้าชุงจงขึ้นครองบัลลังก์Bak Wonjong  ชื่อรองของเขาคือ แพ็กฮย็อน เขาเป็นอาของ ยุนอิม และ พระนางชังกย็อง พระมเหสีองค์ที่ 2 ของ พระเจ้าชุงจง เขาเป็นบิดาบุญธรรมของ พระสนมคย็องบิน ซึ่งเป็นพระสนมของ พระเจ้าชุงจง
# กบฏฮง กย็อง-แน
กบฏฮง กย็อง-แน  เป็นกบฏชาวนาที่เกิดขึ้นในวันที่ 31 มกราคม ค.ศ. 1812 ถึง 29 พฤษภาคม ค.ศ. 1812 ในโชซ็อน กบฏนี้นำโดยฮง กย็อง-แนและยังบันชั้นสูงแห่งแคว้นพย็องอัน ผู้ไม่พอใจกับระบบภาษีที่อิงกับเงินกู้ดอกเบี้ยสูงที่ราชสำนักบริหาร ปีถัดมาเมื่อพวกเขายังถูกบังคับให้บริจาคเข้า"กองทุนธัญพืช"หลังการเก็บเกี่ยวไม่ดีเป็นพิเศษ เกษตรกรที่ยากจนเข้าร่วมกบฏด้วย ซึ่งเรียกอีกอย่างว่า สงครามชาวนาควันซอ

ในตอนแรกการกบฏค่อนข้างประสบความสำเร็จ ในช่วงสูงสุด ฝ่ายกบฏเข้าควบคุมพื้นที่ส่วนใหญ่ทางเหนือของแม่น้ำช็องช็อน รวมถึงเมืองช็องจูที่ได้รับการเสริมความแข็งแกร่งให้ทนทานต่อการรุกรานจากแมนจูเรีย (ตอนนั้นเป็นส่วนหนึ่งของจีนราชวงศ์ชิง) เมื่อใดก็ตามที่ฝ่ายกบฏเข้ายึดครองเขตใด พวกเขาจะแจกข้าวของราชสำนักให้กับประชาชน

อย่างไรก็ตาม ฝ่ายกบฏประสบความพ่ายแพ้ในสมรภูมิป่าสนและทุ่งสนสี่แห่ง ซึ่งทำให้พวกเขาต้องล่าถอยไปยังช็องจู ที่นั่น พวกเขาถูกกองกำลังราชสำนักปิดล้อม ฝ่ายกบฏถูกปราบลงในอีกไม่กี่เดือนต่อมา ในวันที่ 19 เมษายน เมื่อกองกำลังราชสำนักบุกทะลวงกำแพงเมืองด้วยดินปืน ฮง กย็อง-แนถูกสังหารในการสู้รบ ผู้นำกบฏคนอื่น ๆ ก็ถูกสังหารในการสู้รบหรือถูกประหารชีวิตเช่นกัน ผู้คนนับพันถูกจับกุมในเหตุการณ์จลาจล รวมทั้งเด็กชายอายุเพียง 10 ขวบที่ถูกประหารชีวิตเช่นกัน

แม้ว่ากบฏนี้ล้มเหลว กบฏฮง กย็อง-แนอาจเป็นแรงบันดาลใจให้เกิดการลุกฮือด้วยอาวุธครั้งอื่น ๆ ในพื้นที่ต่าง ๆ ของเกาหลีเพื่อแสวงหาสังคมที่ยุติธรรมยิ่งขึ้น จุดสุดยอดของเหตุการณ์เหล่านี้คือกบฏทงฮักใน ค.ศ. 1894 ซึ่งมีศูนย์กลางอยู่ที่ทางตอนใต้ของแคว้นช็อลลา

ภูมิหลัง
เมื่อพระเจ้าซุนโจขึ้นครองราชย์เมื่อยังทรงพระเยาว์ พระพันปีหลวงช็องซุน พระราชินีองค์ที่สองของพระเจ้าย็องโจ ขึ้นปกครองเป็นผู้สำเร็จราชการและมีอำนาจเหนือกิจการของรัฐ แม้ว่าพระเจ้าซุนโจพยายามปฏิรูปการเมือง แต่หลักการพื้นฐานด้านการปกครองก็เสื่อมถอยลง การทดสอบภาครัฐเกิดความไม่เป็นระเบียบ และการทุจริตในการบริหารงานบุคคลของรัฐก็แพร่หลาย ส่งผลให้เกิดความวุ่นวายในสังคมและเกิดการจลาจลในหมู่ราษฎร

ปัจจัย
# ยิงประตูสู่ฝัน
ยิงประตูสู่ฝัน   เป็นการ์ตูนญี่ปุ่น แนวโชเน็น ความยาว 34 เล่มจบ+ภาคพิเศษอีก 1 เล่ม เนื้อเรื่องเกี่ยวกับกีฬาฟุตบอล โดยเล่าถึงชีวิตของเด็กผู้ชายที่ชื่อ ทาคาสุงิ คาซึยะ ผู้หลงใหลเกมลูกหนังเป็นชีวิตจิตใจ ผู้อ่านจะได้ติดตามชีวิตในโลกลูกหนังของตัวเอกที่เติบโตขึ้นเรื่อยๆ และก้าวไปสู่สังเวียนที่ยิ่งใหญ่ขึ้นพร้อมๆกัน 
โดยอาจแบ่งการดำเนินเรื่องเป็นภาคต่างๆ ตามการเติบโตของตัวเอกได้กลายๆ ดังนี้
ฟุตบอลนักเรียน 
ฟุตบอลอาชีพ
ฟุตบอลทีมชาติ

 เนื้อเรื่อง 
ทาคาสุงิ คาซึยะ เป็นเด็กชายที่ชอบฟุตบอลเป็นชีวิตจิตใจ และใฝ่ฝันว่าสักวันจะได้ลงแข่งในสนามกีฬาแห่งชาติร่วมกับ ทาคาสุงิ คังอิจิ พ่อที่เขาเคารพรัก ทว่าอยู่มาวันหนึ่ง คังอิจิได้เข้าช่วยเหลือเด็กชายคนหนึ่งจนตัวเองถูกรถชนเสียชีวิต คาซึยะรู้สึกช็อกและเสียใจกับการตายของพ่อมาก จึงตัดสินใจเลิกเล่นฟุตบอลซึ่งเป็นสิ่งที่ทำให้พ่อของเขาต้องจากไป แต่เมื่อเวลาผ่านไป 5 ปี คาซึยะซึ่งเรียนอยู่ชั้น ม.5 ก็ประสบกับเหตุการณ์บางอย่างที่ทำให้เขาหวนกลับมาเล่นฟุตบอลอีกครั้ง

 ฟุตบอลทีมชาติ 
เมื่อคาซึยะได้เข้าเก็บตัวรับการคัดเลือกทีมชาติ เขาก็ได้พบกับ อิบุ เค็นสุเกะ สุดยอดกองกลางแห่งทีมชาติญี่ปุ่นในขณะนั้น การพบกันในตอนแรกทำให้คาซึยะรู้สึกถึงความพิเศษของอิบุได้ในทันทีจากความสามารถและบุคลิกที่โดดเด่นของดาวยิงผู้นี้ การเก็บตัวคราวนั้นได้เรียกตัวนักเตะผสมกันระหว่างผู้เล่นหน้าใหม่ที่ไม่เคยติดทีมชาติ และนักเตะมากประสบการณ์ที่เพิ่งอกหักมาจากฟุตบอลโลกรอบคัดเลือก บรรยากาศตึงเครียดยิ่งระอุขึ้นไปอีก เมื่อเกิดการทะเลาะแย่งตำแหน่งการเล่นกันระหว่างนักเตะทั้ง 2 กลุ่ม ส่งผลให้เกิดการฟอร์มทีมของบรรดาเด็กใหม่และใช้ชื่อว่า "รีเสิร์ฟด็อกซ์" แยกต่างหากจากกลุ่มนักเตะเดิม

 ตัวละคร 
ทาคาสุงิ คาซึยะ
ทาคาสุงิ คังอิจิ
คิบะ ทาคุมะ
โมริงุจิ ไอโกะ
สุเอซึงุ โคอิจิโร่
อิโซโนะ ทาคุโร่
ดาเมียน โรเปซ
อิบุ เค็นสุเกะ

รายชื่อตอน
จากการตีพิมพ์เรื่องยิงประตูสู่ฝันเป็นภาษาไทยทั้งหมด 34 เล่ม มีชื่อตอนต่างๆ ดังนี้

เล่ม 1  มี 7 ตอน
สัญลักษณ์ตัว วี ธรรมดาที่ไม่ธรรมดา
นักเรียนใหม่สไตล์เฮี้ยว
หัวเดียวกระเทียมลีบ
อรุณสวัสดิ์ครับโค้ช
การแข่งขันอำลา
ทั้งสองข้ามกำแพงถึงกันแล้ว
ประตูแรก
เล่ม 2  มี 9 ตอน
เราสองคนนับจากนี้
คำสาบานสู่เจลีก
คนที่ชอบเป็นอันดับ 1
การเริ่มต้นใหม่
เจตนารมณ์ของพ่อ
ลูกบอลแห่งความโกรธ
สิ่งที่ชอบเป็นอันดับ 2
ข้าวห่อสาหร่ายแห่งความทรงจำ
ขอโทษครับ
# เมเจอร์ บราเธอส์
เคิร์ต ฮอว์กินส์และแซค ไรเดอร์ (Curt Hawkins and Zack Ryder) เป็นทีมนักมวยปล้ำสังกัดWWE สมาชิกประกอบด้วย เคิร์ต ฮอว์กินส์ (ชื่อเดิม ไบรอัน เมเจอร์) ชื่อจริง ไบรอัน ไมเยอส์ และ แซก ไรเดอร์ (ชื่อเดิม เบรต เมเจอร์) ชื่อจริง แมทธิว คาร์โดนา แฟนมวยปล้ำรู้จักพวกเขาในชื่อ เมเจอร์ บราเธอส์ (The Major Brothers) ตั้งแต่วันที่ 1 พฤษภาคม 2007 ถึง 16 ธันวาคม 2007 แต่ในอีก 5 วัน ต่อมาวันที่ 21 ธันวาคม 2007 พวกเขาได้เปลี่ยนรูปแบบพร้อมกับมาในบทบาทใหม่คือบทแฟนคลับและผู้ช่วยของเอดจ์ ในปี 2019 ที่เรสเซิลเมเนีย ครั้งที่ 35ฮอว์กินส์และไรเดอร์ได้กลับมาจับคู่กันอีกครั้งในรอบ 10 ปีและคว้าแชมป์รอว์แท็กทีม WWEจากเดอะรีไววัลได้สำเร็จhttps://www.wwe.com/shows/raw/2019-04-08/article/zack-ryder-curt-hawkins-def-the-revival

ผลงาน
 Deep South Wrestling
 DSW Tag Team Championship (2 times)
 New York Wrestling Connection
 NYWC Tag Team Championship (2 times)
 Ohio Valley Wrestling
 OVW Southern Tag Team Championship (1 time)
 World Wrestling Entertainment
 WWE Raw Tag Team Championship (2 times)
# พราว (อัลบั้ม)
พราว สตูดิโออัลบั้มแรกของศิลปินวง พราว ออกจำหน่ายในปี พ.ศ. 2538 มีเพลงที่เป็นที่รู้จักอย่าง "เธอคือความฝัน" "วันไร้สมอง" "เพราะ(ฉัน)มีเพียงเธอ" "อย่ามองกลับหลัง" "เหรียญสลึง"

 ข้อมูลอัลบั้ม 
หลังจากที่วงพราวเริ่มเป็นที่รู้จักจากเพลง "เหรียญสลึง" เพลงที่รุ่นน้องคนหนึ่งที่สถาบันเทคโนโลยีพระจอมเกล้าเจ้าคุณทหารลาดกระบัง ได้นำไปทำเป็นมิวสิกวิดีโอ ในงานศิลปนิพนธ์ส่งอาจารย์ และได้นำไปเปิดฉายให้คนชมในงานเทศกาลบันเทิงคดี เมื่อ พ.ศ. 2537 อีกทั้งพวกเขายังได้โอกาสเล่นคอนเสิร์ตในงานวันปีใหม่ที่ มหาวิทยาลัยศิลปากร ร่วมกับวงครับ และ วงสามเกลอ (ปัจจุบันกลายเป็นวงสี่เต่าเธอ)

เมื่อมีกระแสตอบรับที่ดีวงพราวจึงเริ่มจริงจังกในการทำเพลงกันมากขึ้น จนเกิดเป็นอัลบั้มแรกชื่อเดียวกับวงขึ้นในสังกัดอีสเทิร์นสกาย เรคคอร์ดส

อัลบั้มนี้พวกเขาได้รับแรงบันดาลใจจากวงร็อกและนิวเวฟแบบอังกฤษ อย่าง The Police, The Cure, U2, Simple Minds ไปจนถึงวงนิวเวฟยุค'80 อย่าง Depeche Mode, Ultravox, Yazoo เพลงของพวกเขาเป็นส่วนผสมระหว่างเมโลดี้ที่นุ่มนวล กับกีตาร์ที่ดิบกร้าว พร้อมเนื้อร้องที่มีมุมมองน่าสนใจ ต่างจากเพลงรักจากสังกัดใหญ่ทั่วไปในขณะนั้นประวัติวงพราว

เพลง "เธอคือความฝัน" ซึ่งเป็นหนึ่งในเพลงที่ได้รับความนิยมในอัลบั้มนี้ถูกใช้เป็นเพลงประกอบภาพยนตร์เรื่อง แฮปปี้เบิร์ธเดย์, รับคำท้าจากพระเจ้า รวมถึงฤดูกาลที่สามของซีรีส์เดอะไวท์โลตัส

 รายชื่อเพลง 
เพราะ(ฉัน)มีเพียงเธอ
ละคร
เปิดใจ
Sleepless
วันไร้สมอง
เธอคือความฝัน
เหรียญสลึง
Where
อย่ามองกลับหลัง
เส้นทาง
# เจพีมอร์แกนเชส
เจพีมอร์แกนเชส  เดิมชื่อว่า เจ.พี. มอร์แกน แอนด์ โค (J.P. Morgan & Co.) เป็นบริษัทให้บริการทางการเงิน และการลงทุน ก่อตั้งโดย จอห์น เพียร์พอนต์ มอร์แกน นักการเงินชาวนิวยอร์ก และแอนโทนี เดร็กเซิล นักการเงินชาวฟิลาเดลเฟีย เมื่อปี ค.ศ. 1871 เดิมใช้ชื่อว่า "เดร็กเซิล มอร์แกน แอนด์ โค" (Drexel, Morgan & Co.) ก่อนจะเปลี่ยนชื่อเป็น "เจ.พี. มอร์แกน แอนด์ โค" (J.P. Morgan & Co.) ในปี ค.ศ. 1895

ในปี ค.ศ. 1935 หลานชายของจอห์น เพียร์พอนต์ มอร์แกน ผู้ก่อตั้งเจพี มอร์แกน คือ เฮนรี มอร์แกน ได้แยกตัวออกไปตั้งบริษัทใหม่ ชื่อ มอร์แกน สแตนลีย์ ซึ่งปัจจุบันเป็นหนึ่งในผู้ให้บริการด้านการลงทุนขนาดใหญ่

ในปี ค.ศ. 2000 เจ.พี. มอร์แกน แอนด์ โค ได้ควบรวมกิจการกับธนาคารเชสแมนฮัตตัน และเปลี่ยนชื่อเป็น "เจพีมอร์แกนเชส" (JPMorgan Chase) เป็นผู้ให้บริการด้านการเงินการธนาคาร การลงทุน และการบริหารทรัพย์สิน ที่ใหญ่ที่สุดแห่งหนึ่งของโลก
# สำนักงานส่งเสริมการจัดประชุมและนิทรรศการ (องค์การมหาชน)
สำนักงานส่งเสริมการจัดประชุมและนิทรรศการ (องค์การมหาชน)  หรือ สสปน. เป็นหน่วยงานของภาครัฐที่จัดตั้งขึ้นเพื่อส่งเสริมอุตสาหกรรมไมซ์ (MICE; ย่อมาจาก Meetings, Incentives, Conventions and Exhibitions) ทั้งนี้เพื่ออำนวยความสะดวกและพัฒนามาตรฐานการจัดงานให้สอดคล้องกับบทบาทของไทยที่มีความสำคัญมากขึ้นในฐานะเป็นประเทศที่สามารถเป็นที่จัดการประชุมและนิทรรศการระดับนานาชาติได้อย่างมีศักยภาพ และมุ่งหวังที่จะทำให้ประเทศไทยเป็นศูนย์การจัดการประชุม การท่องเที่ยวเพื่อเป็นรางวัล และการจัดนิทรรศการ ระดับโลกในภูมิภาคเอเชียอีกด้วย ทั้งนี้ก็เพื่อประโยชน์ในการเพิ่มรายได้ของประเทศไทย และสร้างศักยภาพทางการแข่งขันในอุตสาหกรรมไมซ์ ให้แข่งขันได้ในตลาดโลกเปิดกลยุทธ์ ทีเส็บ (TCEB) ดันอุตสาหกรรม MICE จุดพลุตลาดในประเทศ ขับเคลื่อนเศรษฐกิจไทยหลังโควิด"ทีเส็บ" เปิดแผนยุทธศาสตร์ 5 ปี คาด "ไมซ์ไทย" สร้างรายได้รวม 9.45 แสนล้านบาท

สสปน. ยังมีบทบาทในการส่งเสริมภาพลักษณ์ใหม่อุตสาหกรรมไมซ์ไทยรองรับการเปิดประเทศ"ทีเส็บ" ชูมิติใหม่การจัดงานไมซ์ แนวคิดห้องประชุมเปิดกว้างทั่วเมืองไทย และเป็นองค์การมหาชนที่มีผู้บริโภคชื่นชอบมากที่สุดจากผลวิจัย 2022-2023 Thailand’s Most Admired Company“ทีเส็บ” ขับเคลื่อนนวัตกรรมและความยั่งยืน เพิ่มโอกาสไมซ์ไทยให้โดดเด่นบนเวทีโลก

 ภารกิจ 
สสปน. มีภารกิจในการสนับสนุนส่งเสริมการจัดการประชุมและนิทรรศการ ได้แก่ 
 การบริการด้านอุตสาหกรรมประชุม
 การบริการด้านอุตสหกรรมการแสดงสินค้านานาชาติ
 การบริการด้านอุตสาหกรรมไมซ์ในประเทศ
 การบริการด้านการพัฒนาศักยภาพอุตสาหกรรมไมซ์ 
 คอลเซ็นเตอร์
 ช่องผ่านด่านตรวจคนเข้าเมืองพิเศษ
# อาเลกซิส อาร์เกวโย
อันเดรส อาเลกซิส อาร์เกวโย โบโอร์เกซ (เป็นอดีตนักมวยชาวนิการากัว
ประวัติ
อาร์เกวโยเริ่มชกมวยสากลอาชีพครั้งแรกเมื่อวันที่ 18 พฤศจิกายน พ.ศ. 2511 เมื่ออายุได้เพียง 16 ปี และใช้เวลาถึง 6 ปี จึงได้เป็นแชมป์โลกครั้งแรกของสมาคมมวยโลก (ดับเบิลยูบีเอ) ในรุ่นเฟเธอร์เวท เมื่อชนะน็อกรูเบน โอลิบาเรส ยก 13 เมื่อวันที่ 23 พฤศจิกายน ค.ศ. 1974 ซึ่งก่อนหน้านี้อาร์เกวโยเคยชกชิงแชมป์ในรุ่นเดียวกันนี้มาแล้วครั้งนึงกับ เอร์เนสโต มาร์เซล เจ้าของตำแหน่งชาวปานามา แต่เป็นฝ่ายแพ้คะแนนไปเมื่อวันที่ 16 กุมภาพันธ์ ปีเดียวกัน

หลังได้เป็นแชมป์โลก WBA รุ่นเฟเธอร์เวทแล้ว อาร์เกวโยก็ชกป้องกันตำแหน่งไว้ได้ 4 ครั้ง ก่อนที่จะสละเพื่อขึ้นไปชกในรุ่นที่ใหญ่กว่า

อาร์เกวโยขึ้นแชมป์โลกของสภามวยโลก (ดับเบิลยูบีซี) ในรุ่นที่สองคือ ซูเปอร์เฟเธอร์เวท (ขณะนั้นยังเรียกพิกัดนี้ว่า จูเนียร์ไลท์เวท) เมื่อวันที่ 28 มกราคม พ.ศ. 2521 ที่เมืองบายามอน ปวยร์โตรีโก และเป็นฝ่ายชนะน็อกไปในยกที่ 13 ต่ออัลเฟรโด เอสกาเลรา เจ้าของตำแหน่งเดิมซึ่งเป็นนักมวยเจ้าถิ่นด้วย จากนั้นจึงป้องกันตำแหน่งเอาไว้ได้ถึง 8 ครั้ง ก่อนที่จะสละตำแหน่งในเดือนตุลาคม พ.ศ. 2523 เนื่องจากควบคุมน้ำหนักไม่ไหว

20 มิถุนายน พ.ศ. 2524 ขึ้นชิงแชมป์โลกของสภามวยโลก ในรุ่นไลท์เวท กับจิม ว็อต เจ้าของตำแหน่งชาวสก็อต ที่สนามเวมบลีย์ ในมหานครลอนดอน สหราชอาณาจักร และเป็นฝ่ายเอาชนะคะแนนไปได้อย่างขาวสะอาดเมื่อชกกันครบ 15 ยก

อาเลกซิส อาร์เกวโย กลายเป็นนักมวยที่มีชื่อเสียงโด่งดังขึ้นมาทันทีจากการเป็นแชมป์โลกถึง 3 รุ่น ในรุ่นไลท์เวทนี้เขาสามารถป้องกันตำแหน่งเอาไว้ได้ 4 ครั้ง และการชกที่น่าประทับใจก็คือการป้องกันตำแหน่งกับ เรย์ "บูม บูม" แมนซินี นักมวยจอมตะลุยชาวอเมริกันเชื้อสายอิตาเลียน ที่กำลังมีฟอร์มการชกร้อนแรงและเป็นขวัญใจชาวอเมริกัน แต่อาร์เกวโยได้แสดงให้เห็นว่าเขามีการชกที่เหนือชั้นกว่า เมื่อเป็นฝ่ายชนะที.เค.โอ.แมนซีนี ไปได้ในยกที่ 14 เมื่อวันที่ 3 ตุลาคม พ.ศ. 2524

อาร์เกวโยป้องกันตำแหน่งครั้งสุดท้ายในรุ่นไลท์เวท เมื่อชนะน็อกยก 5 ต่อแอนดี แกนิกัน เมื่อวันที่ 22 พฤษภาคม พ.ศ. 2525  และข้ามขึ้นไปชิงแชมป์โลกรุ่นที่ 4 ในรุ่นซูเปอร์ไลท์เวท ของสมาคมมวยโลก กับแอรอน ไพรเออร์ นักมวยอันตรายชาวอเมริกัน ผู้ยังไม่เคยแพ้ใครในขณะนั้น

ผลการชกไพรเออร์แข็งแกร่งกว่า และสามารถเอาชนะน็อกอาร์เกวโยไปในยกที่ 14 เมื่อวันที่ 12 พฤศจิกายน พ.ศ. 2525 แต่ต่อมาทั้งคู่ได้มีโอกาสล้างตากันอีก ผลการชกก็ออกมาในรูปแบบเดิม คือ อาร์เกวโยเป็นฝ่ายแพ้น็อกไปในยกที่ 10 ชวดตำแหน่งแชมป์โลกในรุ่นที่ 4

อาร์เกวโยวางนวมไปนาน จนหลายฝ่ายคาดว่าเขาคงแขวนนวมไปแล้ว แต่แล้วอาร์เกวโยก็หวนคืนมาชกมวยอีกครั้ง และชกครั้งสุดท้ายชนะน็อกบิลลี คอสเตลโล อดีตแชมป์โลกของสภามวยโลกซูเปอร์ไลท์เวท ไปในยกที่ 4 เมื่อวันที่ 9 กุมภาพันธ์ พ.ศ. 2529 ก่อนที่จะหยุดชกไป เมื่อถูกตรวจพบว่าเป็นโรคหัวใจ

อาร์เกวโยหยุดไปรักษาตัวนานเกือบ 10 ปี ก่อนที่จะกลับมาชกอีกครั้ง แต่ก็มีสถิติลุ่ม ๆ ดอน ๆ เนื่องจากสภาพชีวิตย่ำแย่ และในครั้งสุดท้ายก็เป็นฝ่ายแพ้คะแนนอย่างหมดรูปต่อนักมวยโนเนมอย่างสก็อต วอล์กเกอร์ ในปี พ.ศ. 2538 ก่อนที่จะอำลาชีวิตการชกไปอย่างเป็นทางการในที่สุด

หลังแขวนนวม อาร์เกวโยได้หันไปเล่นการเมือง และได้รับเลือกตั้งให้เป็นนายกเทศมนตรีกรุงมานากัวด้วย เมื่อเดือนพฤษภาคม พ.ศ. 2551 แต่ก็มีปัญหารุมเร้าหลายประการ จนในที่สุดอาร์เกวโยได้ทำการฆ่าตัวตายด้วยการยิงเข้าที่ขั้วหัวใจตนเองเมื่อวันที่ 1 กรกฎาคม พ.ศ. 2552 รวมอายุได้ 57 ปีหนังสือพิมพ์เดลินิวส์ฉบับที่ 21,995 วันศุกร์ที่ 1 มกราคม พ.ศ. 2553 หน้า 18 คอลัมน์ บทสรุปคนกีฬาผู้เสียชีวิตในปี 2009
# คนทรง
คนทรงราชบัณฑิตยสถาน, พจนานุกรม ฉบับราชบัณฑิตยสถาน พ.ศ. 2554 เฉลิมพระเกียรติพระบาทสมเด็จพระเจ้าอยู่หัว, กรุงเทพพฯ : ราชบัณฑิตยสถาน, 2556, หน้า 226 หรือ ร่างทรง หมายถึง คนที่ให้เจ้าหรือผีมาเข้าสิงในตัว การเข้าสิงนั้นเรียกว่า "การเข้าทรง"
# รอยัลไนท์
รอยัลไนท์ (ロイヤルナイツ) เป็นชื่อกลุ่มตัวละครของ ดิจิตอลมอนสเตอร์ เป็นอัศวินที่ทำหน้าที่ดูแลโลกดิจิตอล ให้สงบสุขภายใต้อำนาจของอิกดราชิล โดยกลุ่มรอยัลไนท์นั้น อิมพีเรียลดรามอน พาลาดิน โหมด เป็นผู้ก่อตั้งกลุ่มรอยัลไนท์ขึ้นมา

 ประวัติ 

 รายชื่อสมาขิก 
อัลฟามอน (アルファモン) หัวหน้าของรอยัลไนท์
โอเมกามอน (オメガモン) หัวหน้าชั่วคราวของรอยัลไนท์
แมกนามอน (マグナモン)
ดุ๊กมอน (デュークモン)
เครเนียมมอน (クレニアムモン)
ดูนัสมอน (デュナスモン)
ลอร์ดไนท์มอน (ロードナイトモン)
สเลปมอน (スレイプモン)
ดุฟต์มอน (ドゥフトモン)
เอ็กซามอน (エグザモン)
อัลฟอร์ซ วีดรามอน (アルフォースブイドラモン)
กันคูมอน (ガンクゥモン)
เจสมอน (ジエスモン)

 บทบาทที่ปรากฏในเรื่อง 
 ดิจิมอนฟรอนเทียร์ 
ในภาคนี้ จะมีรอยัลไนท์ ปรากฏตัวออกมา 2 ตัวด้วยกัน คือ ลอร์ดไนท์มอน กับ ดูนัสมอน ออกมาเป็นฝ่ายร้ายรับใช้ลูเจมอนเพื่อที่พวกตนจะได้ครอบครองโลก

 ดิจิตอลมอนสเตอร์ X-Evolution 
ภาคนี้จะมี เหล่ารอยัลไนท์แค่ 4 ตัว คือ อัลฟามอน (アルファモン) โอเมกามอน (オメガモン) ดุ๊กมอน (デュークモン) และ แมกนามอน (マグナモン) ซึ่งภาคนี้โดยโอเมกามอนและแมกนามอนนั้นได้รับคำสั่งให้กวาดล้างดิจิมอนที่อยู่โลกทั้งหมด และดุ๊กมอนเป็นคนแรกที่ไม่สนต่อคำสั่งจากอิกดราชิล แล้วต่อสู้กับโอเมกามอนจนตาย(แท้จริงแล้วเป็นการยอมตายเพื่อหาความจริงเกี่ยวกับโดรุมอนซึ่งร่างจริงคืออัลฟามอนที่ถูกอิกดราซิลจับไป) ซึ่งตอนหลังอัลฟามอนกับโอเมกามอนได้ร่วมมือกันจนกำจัดอิกดราซิลได้สำเร็จในที่สุด

 ดิจิมอนเซฟเวอร์ส
# เครื่องเรือน
เครื่องเรือน  เป็นสิ่งของที่สามารถเคลื่อนย้ายได้ ที่อาจรองรับการใช้งานของร่างกายมนุษย์ (เช่นเครื่องเรือนการนั่งและเตียงนอน) หรือมีไว้สำหรับเก็บของ หรือเก็บวัตถุทางแนวตั้งเหนือพื้นผิวของพื้นดิน เครื่องเรือนสำหรับเก็บของมักมีประตู บานเลื่อน และชั้นเก็บของ ที่อาจเก็บของชิ้นเล็ก ๆ อย่างเสื้อผ้า อุปกรณ์ หนังสือ ข้าวของเครื่องใช้ 

เครื่องเรือนอาจเป็นผลิตผลที่เกิดจากการออกแบบทางด้านศิลปะ และอาจถือได้ว่าเป็นงานศิลปะประดับตกแต่ง นอกจากนี้อาจมีความหมายในทางเชิงสัญลักษณ์หรือทางด้านศาสนา  เครื่องเรือนอาจมีส่วนประกอบร่วมอื่นอย่างเช่นนาฬิกาหรือโคมไฟ เพื่อประโยชน์ใช้สอยพื้นที่ภายใน เครื่องเรือนสามารถทำได้จากวัสดุหลากหลายประเภท เช่น เหล็ก พลาสติก ไม้
# โต๊ะ
โต๊ะ เป็นเครื่องเรือนที่มีพื้นผิวด้านบนเรียบขนานกับพื้น รองรับน้ำหนักโดยขาโต๊ะ โดยอาจใช้สำหรับวางสิ่งของอย่างเช่นอาหาร โดยความสูงมีความพอเหมาะสำหรับการนั่ง และโดยมากจะใช้คู่กับเก้าอี้ โต๊ะในยุคก่อนหน้านี้ จะแตกต่างจากปัจจุบันซึ่งโต๊ะสมัยใหม่มักไม่มีลิ้นชัก โต๊ะสำหรับมีไว้เขียนและทำงานในสำนักงานจะเรียกว่า โต๊ะทำงาน (desk) ซึ่งจะมีลิ้นชักอย่างน้อย 1 อันหรือมากกว่านั้นข้างใต้ บางชิ้นส่วนของโต๊ะอาจขยับปรับเปลี่ยนได้
# อกหัก
อกหัก คือวลีทั่วๆไปที่ใช้อธิบายความเจ็บปวดทางอารมณ์อย่างรุนแรง หรือความเจ็บปวดจากการสูญเสียบุคคลอันเป็นที่รักจากความตาย, การหย่าร้าง, การโยกย้ายที่อยู่, ถูกปฏิเสธ ฯลฯ คำๆนี้เป็นคำที่มีใช้มาแต่โบราณและถูกใช้อย่างกว้างขวาง อย่างน้อยก็มีการกล่าวถึงในวรรณคดีเรื่องรามายณะของอินเดีย ซึ่งถูกแต่งในช่วง พ.ศ. 300-743Book 4 of 6, page 105.

โดยทั่วไปแล้ว อกหักมักจะเกี่ยวข้องกับการสูญเสียคู่สมรส หรือ คนที่รัก การสูญเสียผู้ให้กำเนิด, ลูก, สัตว์เลี้ยง หรือ เพื่อนสนิท ก็อาจเรียกได้ว่าอกหักเช่นกัน วลีนี้เกี่ยวข้องถึงความเจ็บปวดบริเวณหน้าอกจากการสูญเสีย และโดยทั่วไป วลีนี้ก็มักจะใช้ในสภาพอาการนี้ ซึ่งถูกเรียกว่า Broken Heart Syndrome (หรือ Takotsubo cardiomyopathy อันมีสาเหตุมาจากการที่สมองหลั่งสารเคมีออกมาเพื่อทำให้เนื้อเยื่อหัวใจอ่อนแอลงMayo Clinic Research Reveals 'broken Heart Syndrome' Recurs In 1 Of 10 Patients

 มุมมองในเชิงปรัชญา 
คนหลายๆคนไม่รู้ตัวถึงอาการอกหักในทันที แต่ใช้เวลาระยะหนึ่งในการรับรู้ถึงความเจ็บปวดทั้งทางอารมณ์และกายภาพอย่างสมบูรณ์ดั่งที่ Jeffrey Moussaieff Masson กล่าวเอาไว้ว่า:

มนุษย์หาได้รับรู้ถึงความรู้สึกที่ตนมีตลอดเวลา เช่นเดียวกับเดรฉานที่ไม่สามารถแสดงความรู้สึกของมันออกมาเป็นคำพูดได้ นี่มิได้หมายความว่าพวกมันไม่มีความรู้สึก ซิกมุนด์ ฟรอยด์เคยกล่าวเอาไว้ว่า ผู้ชายอาจจะตกหลุมรักผู้หญิงสักคนหนึ่งได้ถึงเวลา 6 ปี โดยไม่รู้ตัวจนกระทั่งหลายอีกปีผ่านไป ด้วยความรู้สึกที่ดีต่อโลก เขาไม่สามารถบรรยายความรู้สึกที่เขาไม่รู้ออกมาเป็นคำพูดได้ เขามีความรู้สึกแต่เขาไม่รู้จักมัน อาจจะดูเหมือนเป็นการขัดแย้งในตัวเองเพราะเราคิดถึงสิ่งที่เรารู้สึก คิดถึงบางสิ่งที่เรารับรู้อย่างมีสติ ดั่งที่ฟรอยด์กล่าวเอาไว้ในบทความ The Unconscious (จิตไร้สำนึก) "เป็นที่แน่นอนที่สุดว่าแก่นแท้ของอารมณ์ที่เราควรจะตระหนักถึง แต่ก็อีกนั่นแหละ มันยิ่งกว่าคำถามที่ว่าเราสามารถ "มี" ความรู้สึกที่เราไม่รู้..."Jeffrey Moussaieff Masson, General McCarthy: When Elephants Weep: The Emotional Lives of Animals ISBN 0-385-31428-0

 ในมุมมองของพุทธศาสนา 
ตามแนวคิดของพุทธศาสนานั้น การพลัดพรากจากบุคคลที่รักนั้นเป็นเรื่องธรรมดาของโลก อันมีผลมาจากผลกรรมพระสุตตันตปิฎก อังคุตรนิกาย ปัญจก-ฉักกนิบาต บท ฐานสูตร ดังที่กล่าวเอาไว้ในพระไตรปิฎกดังนี้

 ในวรรณกรรมคลาสสิก 

 อาการ 
อาการอกหักสามารถปรากฏได้โดยความเจ็บปวดทางจิต แต่ก็มีหลายๆผลกระทบที่ส่งผลเชิงกายภาพ ประสบการณ์อกหักนี้มักจะถูกคำนึงถึงในลักษณะที่อธิบายไม่ได้ รายการต่อไปนี้เป็นรายการของอาการโดยทั่วไปที่อาจเกิดขึ้น

 ปวดแน่นหน้าอก ซึ่งคล้ายคลึงกับ Panic attack
 ปวดท้อง และ/หรือ ไม่อยากอาหาร
 นอนไม่หลับ
 โกรธ
 ตกใจ
 ระลึกถึงเหตุการณ์ในอดีต
 เซื่องซึม
 รู้สึกเหงา
 สูญเสียความหวัง และแรงขับเคลื่อน
 สูญเสียความเคารพและความเชื่อมั่นในตนเอง
 ความเจ็บป่วยทางการแพทย์และจิตวิทยา
 มีความต้องการฆ่าตัวตาย
 เคลื่อนไส้อาเจียน
 เหนื่อยล้า
 Thousand-yard stare
 ร้องไห้ถี่ๆ หรือต่อเนื่อง
 รู้สึกอ้างว้าง
 ร้ายแรงที่สุดคือ ตรอมใจตาย
# เกมบอยคัลเลอร์
เกมบอยคัลเลอร์ (เรียกสั้น ๆ ว่า GBC) เป็นเครื่องเกมของนินเทนโด อีกรุ่นหนึ่งของเกมบอย ออกวางขายในญี่ปุ่นเมื่อวันที่ 21 ตุลาคม ค.ศ. 1998 ในอเมริกาเหนือเมื่อ 19 พฤศจิกายน ค.ศ. 1998 และในยุโรปเมื่อวันที่ 23 พฤศจิกายน ค.ศ. 1998 มีจอสีและมีขนาดหนาและยาวกว่าเกมบอยพ็อกเก็ตเล็กน้อย แต่เล็กกว่าเกมบอยรุ่นดั้งเดิม เกมบอยและเกมบอยคัลเลอร์มียอดขายรวมกันทั่วโลก 118.69 ล้านเครื่อง
# พระสนมฮีบิน ตระกูลชัง
พระสนมฮีบิน ตระกูลชังแห่งอินดง หรือ ชังฮีบินแปลว่า "สนมเอกขั้นหนึ่งชัง" "ชัง" (장, Jang) เป็นชื่อสกุล ส่วน "ฮี-บิน" (희빈, hui-bin) เป็นชื่อตำแหน่งสนมเอกขั้นหนึ่ง (ค.ศ. 1659–ค.ศ. 1701) เป็นพระสนมในพระเจ้าซุกจง พระมหากษัตริย์ราชอาณาจักรโชซ็อน ต่อมาได้เลื่อนเป็นพระอัครมเหสีที่ตำแหน่งสมเด็จพระราชินี แต่ภายหลังถูกถอดเป็นสามัญชนและถูกประหารชีวิต เรื่องราวของพระองค์ได้รับการดัดแปลงและนำเสนอในละครและภาพยนตร์หลายครั้ง เช่น ทงอี จอมนางคู่บัลลังก์

 ประวัติ 

ชัง ฮีบิน มีชื่อแต่กำเนิดว่า "ชัง อก-จ็อง" (Jang Ok-jeong) เป็นธิดาของชัง ฮย็อง  กับภริยาคนที่สองชื่อ ยุน (Yun) จากตระกูลพาพย็องยุน 

อก-จ็อง ได้เข้าเป็นนางพระกำนัลในพระนางชังรย็อล (Jangryeol) พระมเหสีพระองค์ที่สองของพระเจ้าอินโจ ตามที่พระองค์เจ้าทงพย็อง  ทรงแนะนำ ครั้น ค.ศ. 1686 พระเจ้าซุกจงเสด็จไปทรงเยี่ยมพระนางชังรย็อล และได้พบกับอก-จ็อง จึงทรงรับนางมาเป็นสนมรองขั้นสี่ ตำแหน่ง "ซุก-ว็อน"  ต่อมาใน ค.ศ. 1688 ก็โปรดเลื่อนให้เป็นสนมเอกขั้นสองที่ตำแหน่ง "โซ-อึย"  และใน ค.ศ. 1688 อก-จ็อง ประสูติพระโอรส (ต่อมา คือพระเจ้าคย็องจง) จึงโปรดอวยยศให้เป็นสนมเอกขั้นหนึ่ง ตำแหน่ง "ฮี-บิน" 

เป็นไปได้ว่า อก-จ็องให้ประสูติกาลพระโอรสอีกพระองค์ คือ เจ้าชายซ็องซู  แต่ข้อสันนิษฐานนี้ยังไม่เป็นที่ยุติ

ในเดือนพฤษภาคม ค.ศ. 1688 พระเจ้าซุกจงทรงถอดพระนางอินฮย็อน  พระอัครมเหสี ออกจากตำแหน่งและให้เนรเทศเสีย กลุ่มการเมืองที่เรียกตัวว่า "ทฤษฎีใหม่"  จึงสนับสนุนให้ทรงตั้งอก-จ็อง ขึ้นเป็นพระอัครมเหสีแทน ก็โปรดตามนั้น พระโอรสที่นางประสูติจึงพลอยได้รับแต่งตั้งเป็นพระรัชทายาทด้วย

อย่างไรก็ดี ใน ค.ศ. 1694 พระเจ้าซุกจงโปรดให้พระนางอินฮย็อนกลับสู่ตำแหน่งเดิม อก-จ็อง จึงต้องคืนสู่ตำแหน่งฮี-บิน ครั้น ค.ศ. 1701 พระนางอินฮย็อนสวรรคตโดยไม่ทราบเหตุ พระเจ้าซุกจงทรงพิโรธและให้ประหารชีวิตฮีบิน เนื่องจากทรงได้ยินนางหัวเราะชอบใจในระหว่างสวดมนต์สาปแช่งพระนางอินฮย็อน แต่เมื่อพระโอรสที่นางประสูติได้เสวยราชย์เป็นพระเจ้าคย็องจงแล้ว พระโอรสนั้นก็โปรดให้เฉลิมพระนามพระมารดาว่า "พระนางอกซัน บูแทพิน พระมหาเทวีในพระราชมนเทียร พระอัครราชเทวีแห่งตระกูลชัง แห่งอินดง" ("Lady Oksan, Great Concubine of the Palace; Prefectural Great Concubine of the Indong Jang clan")

เชิงอรรถ
# แคลนนาด (แก้ความกำกวม)
แคลนนาด (Clannad) อาจหมายถึง
 แคลนนาด - กลุ่มดนตรีในประเทศไอร์แลนด์
 แคลนนาด (อัลบั้ม) - อัลบั้มแรกของกลุ่มดนตรีดังกล่าว
 แคลนนาด 2 - อัลบั้มที่สองของกลุ่มดนตรีดังกล่าว
 แคลนนาด (เกม) - เกมคอมพิวเตอร์และการ์ตูนญี่ปุ่นของคีย์
 แคลนนาด (ภาพยนตร์) - ภาพยนตร์ที่สร้างขึ้นจากเกมดังกล่าว